Denel sê hy kan nie salarisse betaal | Maroela Media
Denel het vakbonde Vrydag ingelig dat hy nie by die hofbeslissing kan hou om werkers se uitstaande salarisse teen die einde van vandag te betaal nie.
In 'n brief van Denel se regsverteenwoordigers aan vakbonde wat in Maroela Media se besit is, word daar aangevoer dat Denel alles in sy vermoë doen om aan die hofbevel te voldoen.
"Ons kliënt versoek dat julle kliënte 'n toegewing maak om hulle in staat te stel om aan maatreëls te werk om geld in te samel," lui die brief. Denel onderneem dan ook om op die laaste einde volgende week 'n opdatering in dié verband te gee.
Die arbeidshof het vroeër die week beslis dat Denel die uitstaande salarisse wat hy werkers vir Mei, Junie en Julie skuld teen Vrydag moet betaal.
"Indien hulle nie betaal nie gaan ons volgende week voort met minagting van die hof- prosesse," het Helgard Cronjé, sektorkoördineerder van verdediging en lugvaart by Solidariteit, in reaksie op Denel se brief gesê.
Die regsaksie is vroeër tydelik van die dringende hofrol geskrap nadat Denel se regspan hom tot 'n fasiliteringsproses verbind het waarvan die uitkoms sou wees dat Denel al sy agterstallige betalings sou inhaal. Solidariteit sou dan ook insette kon lewer oor hoe dié uitkomste bereik kan word. Die hofsaak is egter einde verlede maand hervat.
Swarigheid lê voor vir Denel se direkteure, dink ek.
Nog ' n bastion wat in 'n modderhut verander is . Verkoop alles onder hulle uit !
Denel is klaar oor die afgrond
Denel kan nie betaal nie, maar die belastingbetaler kan mos nog????
nou maak die ding toe want die mense lei daar onder elke maand my ma is een van hulle so maak hom toe want julle is mos slim om al julle goed te virkoop het maak hom toe dat die werkers kan aangan met hulle lewe en uif trek en ander werk kan gan soek